DA
C 303/52
Den Europæiske Unions Tidende
8.8.2022
2.
Andet anbringende om, at Kommissionen begik en retlig fejl ved at finde, at oplysningerne i sagerne GESTDEM 2021/4203 og GESTDEM 2021/4204 var omfattet af en generel formodning om fortrolighed.
Sagsøgeren forstår ikke, hvorfor al kommunikation mellem Kommissionen og den nederlandske konkurrencemyndighed udgør en del af den administrative sag.
De dokumenter, der ikke udgør en del af denne sag, kan ikke a priori være omfattet af en sådan formodning.
Sag anlagt den 13. juni 2022 — Aitana mod EUIPO (Sag T-355/22) (2022/C 303/67) Processprog: spansk Parter Sagsøger: Aitana Actividades de Construcción y Servicios, SL (Alicante, Spanien) (ved advokat A.
Martí Martín) Sagsøgt: Den Europæiske Unions Kontor for Intellektuel Ejendomsret (EUIPO)
Sagsøgerens påstande — Det fastslås, at den for kontrakten relevante lovgivning finder anvendelse (Real Decreto-Ley 3/2022 (1)). — Det fastslås, at Aitana Actividades de Construcción y Servicios, SL (Aitana ACS, SL) har ret til at revidere priserne i kontrakten under henvisning til doktrinen om uforudsigelig risiko (Rebus Sic Stantibus). — Det fastslås, at Aitana ACS, SL har ret til at revidere priserne i kontrakten under henvisning til princippet om beskyttelse af den berettigede forventning.
Søgsmålsgrunde og væsentligste argumenter Til støtte for søgsmålet har sagsøgeren anført fire anbringender. 1.
Første anbringende om deklaratorisk anvendelse af spansk ret som den lovgivning, der finder anvendelse på kontrakten. — Sagsøgeren har i den henseende gjort gældende, at det fremgår af klausul I.10-1 i kontrakten, at spansk ret kan anvendes deklaratorisk.
Real Decreto-Ley 3/2022 af 1. marts finder deklaratorisk anvendelse.
I henhold til bestemmelserne i Real Decreto-Ley 3/2022 må der anses at foreligge en ret til at revidere priserne i kontrakten. 2.
Andet anbringende om, at priserne i kontrakten skal revideres i henhold til Den Europæiske Unions principper og lovgivning. — Sagsøgeren har i den henseende anført, at den uforudsigelige risiko, som medfører uoverkommelige udgifter for den ene aftalepart, bør indebære, at kontrakten genforhandles.
Sars-Cov-2 pandemien og den væbnede konflikt mellem Ukraine og Rusland udgør tydeligt en uforudsigelig risiko.
Disse situationer har medført en ekstraordinær stigning i priserne for materialer, som Aitana ACS, SL ikke bør bære alene. 3.
Tredje anbringende om, at det fastslås, at retten til at revidere priserne ikke har nogen indvirkning på kontrakten eller på gennemsigtighedsprincippet og princippet om fri konkurrence. — Sagsøgeren har i den henseende anført, at den klausul, der begrænser retten til at revidere priserne, ikke omfatter force majeure eller uforudsigelige risici.
Udvidelsen af ansvaret i kontraktforhold til at omfatte tilfælde af hændelige omstændigheder kræver udtrykkeligt samtykke, hvilket ikke foreligger.
Gennemsigtighedsprincippet og princippet om fri konkurrence er ikke blevet tilsidesat som følge af revisionen af priserne, jf. betingelserne i artikel 172 i forordning 2018/1046 (2).